видове и би направило селективния улов на набелязаните видове практически невъзможен поради малките им размери.
 (11)
 Поисканата от Италия дерогация се отнася до общо 100 съда, макар само 30 да получават разрешение на ден посредством механизъм на редуване. Следователно може да се заключи, че дерогацията се отнася до ограничен брой плавателни съдове.
 (12)
 Тези съдове са включени в списък, съобщен на Комисията в съответствие с изискванията на член 13, параграф 9 от Регламент (ЕО) No 1967/2006.
 (13)
 Планът за управление установява всички подходящи определения за съответните рибни ресурси и гарантира, че риболовното усилие няма да се увеличи в бъдеще, тъй като разрешенията за риболов ще бъдат издадени само на посочените 100 съда, които вече имат разрешение за риболов от Италия.
 (14)
 Съответните риболовни дейности отговарят на изискванията по член 4 от Регламент (ЕО) No 1967/2006, тъй като италианският план за управление изрично забранява риболова над защитени местообитания.
 (15)
 Изискванията по член 8, параграф 1, буква з) от Регламент (ЕО) No 1967/2006 не са приложими, тъй като те се отнасят за траулерите.
 (16)
 Що се отнася до изискването за спазване на член 9, параграф 3 от Регламент (ЕО) No 1967/2006, където е установен минималният размер на окото на мрежата, Комисията отбелязва, че в съответствие с член 9, параграф 7 от същия регламент Италия е разрешила дерогация от посочения член 9, параграф 3 в своя план за управление, тъй като съответните риболовни дейности се отличават с висока степен на селективност, оказват незначително въздействие върху морската среда и не попадат в приложното поле на разпоредбите в член 4, параграф 5 от същия регламент.
 (17)
 Тъй като съответните риболовни дейности се извършват много близо до брега, те не възпрепятстват дейностите на други плавателни съдове.
 (18)
 Планът за управление гарантира, че уловът на видовете, посочени в приложение III към Регламент (ЕО) No 1967/2006, е минимален. Освен това в съответствие с глава 6.1.2 от италианския план за управление уловът на стъкленка (Аphia minuta) е ограничен до риболовния сезон от 1 ноември до 31 март всяка година.
 (19)
 Корабните грибове не се използват за улов на главоноги.
 (20)
 Съответните риболовни дейности отговарят на изискванията за вписване в риболовния дневник, определени в членове 14 и 15 от Регламент (ЕО) No 1224/2009 на Съвета (3).
 (21)
 Италианският план за управление включва мерки за наблюдение на риболовните дейности, предвидени в член 13, параграф 9, трета алинея от Регламент (ЕО) No 1967/2006.
 (22)
 Следователно исканата дерогация следва да бъде предоставена.
 (23)
 Съгласно плана за наблюдение, предвиден в нейния план за управление, Италия следва да представя на Комисията отчети през редовни интервали от време.
 (24)
 Ограничението на срока на дерогацията ще позволи да се гарантират своевременни корективни управленски мерки, ако докладът до Комисията покаже незадоволителен природозащитен статус на експлоатираните запаси, като същевременно се предвиди възможност за оптимизиране на научната база с цел подобряване на плана за управление.
 (25)
 Мерките, предвидени в настоящия регламент, са в съответствие със становището на Комитета по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 Член 1
 Дерогация
 1. Член 13, параграф 1 от Регламент (ЕО) No 1967/2006 не се